Остали популарни спортови укључују кошарку и одбојку. Турска је била домаћин финала Европског првенствоа 2001. и Светског првенства 2010, а мушка репрезентација је на оба догађаја завршила на другом месту. Репрезентација је такође стигла до четвртфинала Светског првенства 2006. и 2014. На клупском нивоу, Анадолу Ефес (тада познат као Ефес Пилсен) освојио је куп Радивоја Кораћа 1996. године, завршио је на другом месту у купа Рајмунда Сапорте 1993. и пласирао у фајнал фор Евролиге 2000. и 2001. Такође, Бешикташ је победио на ФИБА Еврочеленџу сезоне 2011—12. са само једним поразом, укључујући све фазе турнира. Фенербахче је освојио престижну Евролигу као први и једини турски клуб икада у сезони 2016—17. Турски кошаркаши као што су Мехмет Окур, Хидајет Туркоглу и Ерсан Иљасова такође су били успешни у НБА лиги.